איצ'ו אביטל

יצחק (איצ'ו) אביטל (נולד ב-20 במאי 1960) הוא שחקן קולנוע ותיאטרון ישראלי.

ביוגרפיה
נולד בשם יצחק אביטל בירושלים, בה גדל. הוא דור שביעי בירושלים מצד אביו. למד בבית הספר היסודי לוריא ובבית הספר התיכון ע"ש דנמרק. בהיותו בן 16 למד במשך שנה בקורס קולנוע אצל דוד גרינברג. בוגר בית הספר למשחק בית צבי ב-1985. בשנה האחרונה ללימודיו, על-מנת לממנם, השתתף בתיאטרון רחוב, והופיע לצד דב נבון במופע אימפרוביזציות כדמויות מהשכונה במסעדת "הבית ברחוב שלוש", שהייתה במרכז סוזן דלאל.

ההצגה הראשונה בה שיחק מיד בסיום לימודיו הייתה "טירונות" של ניל סיימון בתיאטרון הבימה, בבימויו של עמית גזית, שהיה מורהו בבית צבי וביים שם הצגה בהשתתפותו, "החשבון", שזכתה להצלחה רבה. ב-1987 שיחק אביטל בתיאטרון החאן בהצגה "אביב מתעורר", מאת פרנק ודקינד, בבימויה של אסתר איזביצקי, בתפקיד מוריץ המתאבד.

ב-1988 שיחק בהצגה "נולדו אשמים", בבימויו של מרטין פריד, בתיאטרון החאן. ההצגה היא על-פי ספרו של פטר זכרובסקי, שראיין ילדי נאצים שטענו שהם קורבנות. הוא שיחק לצד יהודה אלמגור, גילי בן אוזיליו, ערן בוהם ועליזה רוזן.

ב-1990 שהה במשך שבעה חודשים בלונדון ולמד ב-Actors Center, מרכז לימוד לשחקנים מקצועיים. שם למד פיתוח קול, משחק, כתיבה ועבודה על מחזות שייקספיריים.

ב-1992 שיחק בתפקיד הראשי בסרטו של איתן גרין "אזרח אמריקאי". הוא גילם את דמותו של יואל, כתב ספורט חובב כדורסל, שמתיידד עם מייקל (גיא גארנר) שחקנה האמריקאי של הקבוצה המקומית; יואל מתמנה לנהל את הקבוצה והאידיאליזציה שעשה לקבוצה ולמשחק עולה על שרטון המציאות, כשהוא נוכח לדעת שהמציאות סבוכה יותר ממה שדימיין. אביטל זכה על משחקו בפרס השחקן המצטיין בפסטיבל הסרטים הבינלאומי חיפה והיה מועמד לפרס אופיר לשחקן הראשי.

ב-1993 שיחק בסרטו של ענר פרמינגר "גולם במעגל". הוא גילם את דמותו של אורי רוזס, כנר בינלאומי, האקס המיתולוגי של הכוכבת (חגית דסברג). על משחקו היה מועמד לפרס אופיר לשחקן המשנה. ב-1993 שיחק גם בהצגה "נומה עמק", מאת יהונתן גפן, בבימויו של אלדד זיו, בבית ליסין (החליף את אורי אברהמי); הוא גילם את הבן השב הביתה למושב שלו בעמק, בן דמותו של יהונתן גפן. באותה שנה שיחק גם בהצגה "גורודיש" מאת ובבימויו של הלל מיטלפונקט, בתפקיד אפשטיין, מזכירו של גורודיש (יגאל נאור) בקאמרי; ההצגה הציגה בניו יורק.

ב-1995 שיחק בהצגה "קפריסין" מאת יהונתן גפן, בבימויו של אלדד זיו, בקאמרי. הוא שיחק בתפקיד ראשי של יהונתן גפן שמספר על גירושיו.

ב-1998 ביים בתיאטרון באר שבע את ההצגה "איך למדתי לנהוג", מאת פאולה ווגל.

ב-1999 שיחק בהצגה "קולות אחרים" מאת ג'י פנהל (במאי: בן לוין), בתפקיד הראשי של ריי, חולה סכיזופרניה שמשתחרר מבית החולים לחולי נפש. באותה שנה שיחק גם בהצגה "המובן מאליו" מאת ובבימויו של יוסף אל-דרור בתפקיד שחקן ליצן, לצד שירה גפן, צחי גראד, מנשה נוי וגל זייד.

ב-2000 שיחק בסרט "הבולשת חוקרת" בבימויו של מרק רוזנבאום.

ב-2001 שיחק בתפקיד הראשי של דיאבטיס בהצגה "GOD אלוהים", מאת וודי אלן, בבימויו של בן לוין, בתיאטרון אנסמבל הרצליה, לצד דביר בנדק וניר מנקי. אביטל גילם את דמותו של שחקן יווני באתונה בתקופת יוון העתיקה.

בשנים 2005–2008 התגורר עם משפחתו במנהטן, ניו יורק. כשחזר לישראל ב-2008 שיחק ב"עירם של האנשים הקטנים" בבימויה של אופירה הניג; הוא גילם את רוטשילד, המספר. אביטל הופיע עם כמה מהצגותיה של הניג בסבב הופעות בעולם: עם ההצגה "עירם של האנשים הקטנים" הופיעו בלונדון; במסגרת ההצגה "איפיגניה באאוליס" שיחק בפסטיבל למחזאות יוונית בקפריסין; ועם "ירמה" הופיעו בהונגריה בפסטיבל יהודי.

ב-2009 שיחק בסרטו של משה איבגי "וביום השלישי", בו גילם את שלומי, בעלה של אילנה (אפרת בן צור) שרואה באשתו מעין משרתת שלו.

ב-2010 שיחק בהצגה "המתאבד", מאת ניקולאי ארדמן, בבימויו של אורי פסטר, בתיאטרון אנסמבל הרצליה; הוא שיחק בתפקיד הראשי של המובטל המתאבד.

אביטל ביים שלושה סרטי תדמית לעמותת "אדם, טבע ודין", בהם שיחקו קרן מור, מנשה נוי ועזרא כפרי. לאורך השנים השתתף בעשרות סרטי סטודנטים.

ב-2012 שיחק בסדרת הטלוויזיה "תא גורדין", בתפקיד מפקד חיל האוויר גדעון רם. במאי 2012 שיחק בתפקיד אורח בסדרת הטלוויזיה "נשואים פלוס" לצד ליאור אשכנזי. ב-2012 הוא השתתף בשלוש הצגות: הוא מגלם את דמותו של איזאקוב הפרקליט בהצגה "יוליסס על בקבוקים", מאת גלעד עברון, בבימויה של אופירה הניג, שמוצגת בתיאטרון חיפה; ההצגה מועמדת לפרס התיאטרון הישראלי הצגת השנה 2012. הוא משחק בתפקיד איצל פרוינד, בהצגה "שיינדלה" מאת אמנון לוי ורמי דנון, בבימויו של דנון, שמוצגת בבית ליסין. בהצגה "אברם", שמוצגת באנסמבל תיאטרון הרצליה, הוא מגלם את דמותו של פועל זר רומני, שמתאהב בזונה (נעמי פרומוביץ').

ב-2013 גילם את התפקיד הראשי לצד חגי לובר בהצגה "שעיר לעזאזל" - מחזה סאטירי מאת אפרים קישון, שעיבד וביים בן לוין בתיאטרון אספקלריא. משחק כיום בהצגה "גרין מייל" בתיאטרון באר שבע, שכתב וביים עירד רובינשטיין על פי ספרו של סטיבן קינג.

 חיים אישיים 
נשוי לאיימי אביטל. לזוג בן ובת. בתו היא כוכבת הרשת אמה אביטל.

תפקידים בתיאטרון

בית ליסין

 הצגה  מחזאי  במאי  תפקיד  שנת הפקה שיינדלה אמנון לוי ורמי דנון רמי דנון איצל פרוינד (החליף את דב נבון) 2012 נומה עמק יהונתן גפן אלדד זיו (החליף את אורי אברהמי) 1993

תיאטרון אנסמבל הרצליה

 הצגה  מחזאי  במאי  תפקיד  הצגת בכורה אברם דוד לוין עודד קוטלר פועל זר רומני 23 בינואר 2012 דצמבר גיירמו קלדרון בן לוין דוד ליאון 30 במרץ 2011 המתאבד ניקולאי ארדמן אורי פסטר סמיון סמיונוביץ' (המובטל המתאבד) מרץ 2010 שלוש אחיות אנטון צ'כוב אופירה הניג קוליגין 2010 איפיגניה באאוליס אוריפידס יוסי יזרעאלי הזקן 2009 גשם שחור (קופרודוקציה עם תיאטרון חיפה) שמעון בוזגלו אופירה הניג 2008 עירם של האנשים הקטנים על-פי שלום עליכם אופירה הניג רוטשילד, המספר 2008 ירמה פדריקו גארסיה לורקה אופירה הניג בתה של דולורס, ואחותה של חואן (תפקידי נשים) 2008 אלוהים GOD וודי אלן בן לוין דיאבטיס 8 במרץ 2001

תיאטרון חיפה

 הצגה  מחזאי  במאי  תפקיד  הצגת בכורה יוליסס על בקבוקים גלעד עברון אופירה הניג הפרקליט ינואר 2011

תיאטרון החאן

 הצגה  מחזאי  במאי  תפקיד  שנת הפקה/הצגת בכורהנתן החכםגוטהולד אפרם לסינגנעה וגנרדרוויש, פטריארך2022 נדל"ן דייוויד מאמט גדליה בסר חוקר משטרה 2001 מלקולם הקטן ומלחמתו בסריסים דייוויד הליואל משה פרלשטיין ניפל 26 ביולי 2000 שש דמויות מחפשות מחבר לואיג'י פיראנדלו יוסי יזרעאלי הבמאי 2000 קולות אחרים ג'י פנהל בן לוין ריי 1999 הבתולה מלודמיר יוספה אבן-שושן אופירה הניג 17 בדצמבר 1997 נולדו אשמים מרטין פריד 1988 לאונס ולנה גאורג ביכנר לאונס 1988 מי תהום הלל מיטלפונקט עמית גזית 1988 ינתי פרזי אלדד זיו ועתי ציטרון אלדד זיו ועתי ציטרון 1988 האביב מתעורר פרנק ודקינד אסתר איזביצקי מוריץ 1987 רופא בעל כורחו מולייר דן רונן 1987

תיאטרון באר שבע

 הצגה  מחזאי  במאי  שנת הפקה מפתח לשניים ג'ון צ'פמן, דבי פרימן, אמי דין עמי דיין 1999 תמונות ציד מבוואריה התחתית מרטין שפר מיכה לבינסון 1987

תיאטרון הקאמרי

 הצגה  מחזאי  במאי  תפקיד  הצגת בכורה קפריסין יהונתן גפן אלדד זיו בתפקיד הראשי 7 באפריל 1995 גורודיש הלל מיטלפונקט הלל מיטלפונקט בתפקיד אפשטיין, מזכירו של גורודיש 20 בנובמבר 1993

תיאטרון הבימה

 הצגה  מחזאי  במאי  תפקיד  הצגת בכורההמלך לירויליאם שייקספירגדי רולהשוטה1 באוגוסט 2018 רוח האש ג'ון רובין בייטס חיים טופול מרטין גולדהארט 21 בספטמבר 1992 בחורים טובים ארון סורקין איציק ויינגרטן מחליף פצפונת ואנטון אריך קסטנר אופירה הניג גוטפריד קלפרבין 30 בנובמבר 1991 טרטיף מולייר רוברט סטורואה מחליף 23 בדצמבר 1989 האב אוגוסט סטרינדברג חנן שניר מחליף 10 בינואר 1989 עוולה יוסף חיים ברנר עמית גזית מרדכי 17 בדצמבר 1985 טירונות ניל סיימון עמית גזית ג'יימס הנסי 20 ביולי 1985

פסטיבל עכו

 הצגה  מחזאי  במאי  תפקיד  שנה  מידע נוסף פפפפפפפ אהרון לוין וירון אדלשטיין אהרון לוין וירון אדלשטיין ראש הממשלה 2013 ההצגה הזוכה בפסטיבל עכו, עתידה לעלות בצוותא בהפקת תיאטרון האינקובטור

פסטיבל תיאטרון קצר בצוותא

 הצגה  מחזאי  במאי  שנה ים השיבולים אייל דורון, על-פי "המלשין” מאת ברטולט ברכט אייל דורון 2003

פסטיבל קריאה בהבימה

 הצגה  מחזאי  במאי  תפקיד שנה המיזנתרופ מולייר רמי הויברגר קריאת מחזה 2008

תיאטרון יפו 
+הצגהמחזאיבמאיתפקידשנהרמי ובסאם איפרסוןאבנר בן עמוססיני פתרבסאם2025
הפקה פרטית

 הצגה  מפיק  מחזאי  במאי  שנה המובן מאליו אריק קנלר יוסף אל-דרור יוסף אל-דרור 1999

תיאטרון ילדים ונוער

 הצגה  מחזאי  במאי משפחה שכזאת, טרילוגיה של הצגות מרים קייני יצחק שאולי

בימוי בתיאטרון

 הצגה  תיאטרון  מחזאי  שנת הפקה איך למדתי לנהוג תיאטרון באר שבע פאולה ווגל 1998

תפקידים בקולנוע

 סרט  במאי  תפקיד  שנה  מידע נוסףסודהארז תדמור2024קאפו בירושליםאורי ברבשוייסמן2016 גאליס - המסע לאסטרה עודד רז טיטו 2014 הנותנת הגר בן-אשר רמי 2011 וביום השלישי משה איבגי שלומי 2011 ציון ואחיו ערן מירב 2011 כבוד חיים בוזגלו פחימה 2010 כאבי גדילה (סרט קצר) דנה בלנקשטיין מבית הספר סם שפיגל 2009 הארץ הקדושה איתן גורלין בר פטרון 2001 הסרט זכה בפרס הסרט הטוב ביותר בפסטיבל סאנדנס Queenie in Love עמוס קולק 2001 הבולשת חוקרת מרק רוזנבאום אברמוב 2000 מסוכנת שמי זרחין שוטר ב' 1998 לילסדה שמי זרחין אלחנן 1995 אחרי החגים אמנון רובינשטיין 1994 גולם במעגל ענר פרמינגר אורי רוזס 1993 היה מועמד לפרס אופיר לשחקן המשנה אזרח אמריקאי איתן גרין יואל לוי 1992 זוכה פרס השחקן המצטיין בתא המבקרים של פסטיבל חיפה. והיה מועמד לפרס אופיר לשחקן הראשי ריקוד על החוף שמואל בנית 1992 בתיה מתחתנת (סרט קצר) דודי ברגמן 1986 הסרט זכה בקטגוריית סרטים קצרים בפסטיבל ירושלים חימו מלך ירושלים עמוס גוטמן יורם 1987

תפקידים בטלוויזיה

 סדרה/תוכנית  ערוץ  במאי  תפקיד  שנהקופה ראשיתכאן 11אורן שקדימנחם2018 מתים לרגע HOT3 יואב פז השוטר אפי 2014 החממה ערוץ ניקלודיאון רועי פלורנטין ראש סוכנות החלל הישראלית דצמבר 2012 - מאי 2013 נשואים פלוס ערוץ 10 עופר ויצמן תפקיד אורח מאי 2012 תא גורדין yes דני סירקין האלוף גדעון רם 2012 הכבוד של מרציאנו ערוץ 10 חיים בוזגלו פחימה 2011 תיכון השיר שלנו yes stars ישראלי ב-yes שירלי שטרן בני, אבא של נועה 2009 מסכים yes ישראלי סיון ארבל עוזי דנון 2009 מה קורה? (דרמת טלוויזיה) איתן צור 2004 הבורגנים ערוץ 2 (קשת) ובYes ובהוט 3 איתן צור תפקיד אורח של עמוס 2000 בלש בירושלים מיני-סדרת טלוויזיה בערוץ 2 אורי רוזנווקס דני 1998 אש זרה, דרמת טלוויזיה (50 דקות) ערוץ 2, קשת עמליה מרגולין 1996 איץ ומיץ (תוכנית ילדים) ערוץ 2, קשת 1997 החברים של שוש (סדרת ילדים) ערוץ 1 1996 סיטון ערוץ 1 אורי ברבש ניצן אדרי 1995 זהו זה! הטלוויזיה החינוכית גלגלי צדק: אריק 1989 כללי המשחק הטלוויזיה החינוכית יצחק שאולי

קישורים חיצוניים

 קורות חיים באתר תיאטרון חיפה
 איצ'ו אביטל, באתר הבמה, 1 בספטמבר 2004
 איצ'ו אביטל, באתר סרטים
הערות שוליים

קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:בוגרי בית הספר היסודי יוסף לוריא (ירושלים)
קטגוריה:בוגרי תיכון דנמרק
קטגוריה:בוגרי בית צבי
קטגוריה:ישראלים שנולדו ב-1960